Diari Oficial de la Generalitat Valenciana


Sumari del DOGV 2657, del 31-12-1995 (1995/837055)

DECRET 27/1995, de 26 de desembre, de la Presidència de la Generalitat Valenciana, pel qual s'adscriuen a diverses conselleries les funcions relatives a fundacions, cooperació al desenvolupament i drogodependències.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/12/26/27/dof/vci/html**

### Dades del document

Número de DOGV
:   2657

Data del DOGV
:   31-12-1995

Secció del DOGV
:   DISPOSICIONS GENERALS

Número del document
:   1995/837055


Data del document
:   26-12-1995

Organisme emissor
:   Presidència de la Generalitat

Tipus de document
:   Decret

DECRET 27/1995, de 26 de desembre, de la Presidència de la Generalitat Valenciana, pel qual s'adscriuen a diverses conselleries les funcions relatives a fundacions, cooperació al desenvolupament i drogodependències.
  
El quadre normatiu regulador de les atribucions corresponents a la Conselleria de Treball i Afers Socials recull, juntament amb les matèries directament vinculades a l'ocupació, relacions laborals i serveis socials, altres l'adscripció inicial de les quals a l'esmentat departament va obeir al propòsit necessari de procurar mecanismes de promoció enmarcats en les accions generals d'índole social.
  
Consolidada aquesta etapa inicial i, en alguns casos, modificat el substrat normatiu de les matèries respectives, cal procedir a la reassignació de funcions. Així resulta, entre altres, en matèria de fundacions, atesa l'horitzontalitat que imprimeix la nova Llei Reguladora de 23 de novembre de 1994; idèntica raó és predicable pel que fa als programes de cooperació internacional al desenvolupament la dimensió pressupostària de la qual aconsella l'atribució a un departament amb competències generals. Per últim, pel que fa a les actuacions en matèria de lluita contra la drogodependència, cal aprofundir l'esquema d'unitat directiva que ja va preveure el Decret 262/1995, de 29 d'agost, que va articular la figura del comissionat del Govern.
  
Per això, fent ús de les facultats que em confereix l'article 16, b, de la Llei 5/1983, de 30 de desembre, del Govern Valencià,
  
  
  
DECRETE
  
  
Article primer
  
Les funcions que d'acord amb l'ordenament vigent exerceix la Conselleria de Treball i Afers Socials en matèria de fundacions benèfiques i assistencials, laborals o mixtes, s'adscriuen a la Conselleria d'Administració Pública.
  
  
Article segon
  
La gestió del programa de cooperació internacional al desenvolupament, la convocatòria de les subvencions que en el marc del programa esmentat es realitzen, la resolució d'aquestes i la planificació i el seguiment de les actuacions, s'adscriuen a la Conselleria d'Administració Pública. Igualment, s'adscriuen a aquest departament la Comissió Executiva i el Consell Assessor per a l'aplicació del programa esmentat.
  
  
Article tercer
  
S'adscriuen a la Conselleria de Sanitat i Consum les funcions adscrites actualment a la Conselleria de Treball i Afers Socials en matèria d'atenció i prevenció de drogodependències així com les inherents al comissionat del Govern Valencià i a la Secretari Tècnica en aquestes matèries.
  
  
DISPOSICIó FINAL PRIMERA
  
  
Una vegada s'aproven les modificacions en els reglaments orgànics i funcionals de les conselleries afectades, s'autoritza les conselleries d'Economia i Hisenda i d'Administració Pública perquè dicten els actes necessaris per a l'aplicació d'allò que disposa aquesta norma.
  
  
DISPOSICIó FINAL SEGONA
  
  
Aquesta norma entrarà en vigor l'endemà de la publicació en el Diari Oficial de la Generalitat Valenciana, excepte allò que disposen el articles 2 i 3, que seran d'aplicació des del dia 1 de gener de 1996.
  
  
València, 26 de desembre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO


Còpia Permalink ELI